Lav et referat af nedenstående tekst:

Tekst:
Den 36-årige mand, der er sigtet for at have dræbt 22-årige Mia Skadhauge Stevn, kommer fortsat til at sidde varetægtsfængslet. Det er han frivilligt gået med til. Det oplyser efterforskningsleder hos Nordjyllands Politi Frank Olsen onsdag til TV2 Nord. Sagen om Mia Skadhauge Stevn begyndte, da den 22-årige sygeplejerskestuderende forsvandt 6. februar efter en bytur i Jomfru Ane Gade i Aalborg. I dagene efter kom Nordjyllands Politi på sporet af to 36-årige mænd, der siden blev anholdt og begge sigtet for drab på Mia Skadhauge Stevn. Men Anklagemyndigheden har efterfølgende i april droppet drabssigtelsen mod den ene af de 36-årige mænd. Han blev anholdt 9. februar, men han blev løsladt ved et grundlovsforhør dagen efter. Den anden 36-årige mand er dog fortsat sigtet for drab i sagen om Mia Skadhauge Stevn, og han er nu frivilligt gået med til at fortsætte sin fængsling. Det betyder, at dommeren administrativt vil fastsætte en ny frist for fængslingen. Den kan højst lyde på fire uger, og så skal der igen tages stilling til, om den 36-årige fortsat skal sidde fængslet. Det vil ellers normalt ske ved et retsmøde, skriver Ritzau .

Referat:
I sagen om Mia Skadhauge Stevn er en 36-årig drabssigtet mand frivilligt gået med til at forlænge sin fængsling.